title: Frritt-Flacc (suterot)
text: Trifulgas kurmikye koe gestafa Lutkrop widava kobar voxe va erba ke vidusik anton dulaper. Bak lan muvaf is sukaf sielcek, inaf tuvel zo tazer. To nazbeikya ke Vort Kartif smiasikye tir : va inafa maltegira mu gadye imaxur. Voxen Vort Kartif tir wawaf numen kurmik va ina divdenar. Azon kurenikya ke smiasik va godela silukon yawar, giopon. Tere gadikya va decem-tol-sanoy fretzer talolk pu Trifulgas firvir. Bam in va Vort Kartif eron djukurauzur.